## KÄSKKIRI

**Maa riigi omandisse jätmine**

Maareformi seaduse § 29 ja § 31 lõike 1 punkti 1 ja Vabariigi Valitsuse 03.09.1996. a määrusega nr 226 kinnitatud “Maa riigi omandisse jätmise korra” punkti 5 alapunkti 2 alusel ning kooskõlas Elva Vallavalitsuse 19.03.2024. a korraldusega nr 110 ja Elva Vallavalitsuse 02.04.2024. a korraldusega nr 139:

1. Jätan Transpordiameti valduses olevaid riigiteid 92 Tartu - Viljandi - Kilingi-Nõmme ja 22179 Käärdi-Kalme teenindavad reformimata katastriüksused kogupindalaga 1923 m2 riigimaana Eesti Vabariigi omandisse järgmiselt:
   1. Tartu maakonnas Elva vallas Verevi külas asuv 92 Tartu - Viljandi - Kilingi-Nõmme tee katastriüksus katastritunnusega 17101:001:1370, ligikaudse pindalaga 234 m² ja sihtotstarbega transpordimaa;
   2. Tartu maakonnas Elva vallas Mõisanurme külas asuv 92 Tartu - Viljandi - Kilingi-Nõmme tee katastriüksus katastritunnusega 17101:001:1886, ligikaudse pindalaga 20 m² ja sihtotstarbega transpordimaa;
   3. Tartu maakonnas Elva vallas Kalme külas asuv 22179 Käärdi-Kalme tee katastriüksus katastritunnusega 17101:001:0927, ligikaudse pindalaga 1669 m² ja sihtotstarbega transpordimaa.
2. Transpordiameti peadirektor edasivolitamise õigusega korraldab käesoleva käskkirja punktis 1 nimetatud reformimata katastriüksuste kande muudatuste registreerimise riigi maakatastris, arvele võtmise riigi kinnisvararegistris ning kinnistamise kinnistusraamatus.
3. Käskkirja on võimalik vaidlustada halduskohtumenetluse seadustikus sätestatud korras 30 päeva jooksul käskkirja teatavaks tegemisest.

*/allkirjastatud digitaalselt/*

Kristen Michal

kliimaminister